Szinte mindenki tudja, hogy a medúzacsípés fájdalmát leginkább emberi vizelettel tudjuk enyhíteni. Tisztában van ezzel a ténnyel Vajna Tímeája is, aki egyik legfrissebb Instagram-bejegyzésében számolt be saját élményéről.

Andy Vajna feleségét Spanyolországban – egészen pontosan Ibizán – csípte meg egy medúza, ami annyira fájt neki, hogy nem mást kért meg fájdalmai enyhítésére, mint férjét, a filmipar megújításáért felelős kormánybiztost.

Mi ez kérem, ha nem szerelem?!

Timea Vajna (@timeavajna) által megosztott bejegyzés, Aug 30., 2018, időpont: 1:28 (PDT időzóna szerint)

Amikor kijöttem a vízből, kipróbáltam egy hagyományos módszert. Tudom hülyén hangzik, de megkértem Andyt, hogy pisilje le a karomat és segített

– írta bejegyzéséhez Vajna Tímea, aki azt is hozzátette, hogy fájdalmát csak átmenetileg enyhítette férje vizelete.

Frissítés

Vajna Tímea időközben módosította a képaláírást, kikerült belőle Andy Vajna vizelete – szerencsére mi megőriztük az utókornak az írást.

Kiemelt kép: Instagram/@timeavajna